Z:gnu-www-ja-open-source-misses-the-point--b08d71-Some of the supporters of open/bg

Някои от привържениците на отворения код смятаха термина за „маркетингова кампания за свободен софтуер“, която да привлича хора с позиции в бизнеса чрез изтъкване на практическите ползи, като същевременно се премълчават идеите за „добро“ и „лошо“, които те не биха искали да чуят. Други привърженици решително отхвърлиха етичните и социални ценности на Движението за свободен софтуер. Каквито и да са били възгледите им, при воденето на кампания за отворен код те нито са цитирали, нито заставали зад тези ценности. Терминът „отворен код“ бързо се обвърза с идеи и аргументи, базирани само на практически ценности, като писането или притежаването на мощен и надежден софтуер. Повечето от поддръжниците на отворения код още оттогава имат това предвид и правят същата асоциация.